open-index/open-wikipedia-markdown huggingface dataset:
سید محمود حسن

**سید محمود حسن** (دیگر نام: سید محمود حسن علیگ)بہرائچ کے نامور وکیل تھے۔محمود صاحب کی ولادت 3 ستمبر 1903ءکو شہر کے محلہ قاضی پورہ میں ہوئی تھی۔ آپ کے والد کا نام حکیم سید احمد حسن تھا۔جو مشہور حکیم تھے۔آپ کا نام آپ کی والدہ کو خواب میں ملی بشارت کے مطابق دیوبند کے بزرگ عالم دین اور شیخ الحدیث مولانا محمود حسن کے نام پر رکھا گیا تھا۔
## حالات
سید محمود حسن نے دسویں تک کی تعیم شہر بہرائچ کے گورنمنٹ انٹر کالج سے حاصل کی۔اس کے بعد اعلیٰ تعلیم کے لیے علی گڑھ چلے گئے جہاں علی گڑھ مسلم یونیورسٹی سے 1927 ء میں آپ نے عربی میں ایم اے اور ایل ایل بی کی ڈگریاں لے کر فارغ ہوئے اور بہرائچ میں وکالت شروع کی۔جہاں آپ نے سید ضیغم علی وکیل مجن میاں کے والد اور منشی فیض الحسن سے آپ نے وکالت کی ٹریننگ حاصل کی۔آپ کے بیٹے پروفیسر سید طاہر محمود صاحب لکھتے ہیں:

سید محمودحسن ملی خدمات میں ہمیشہ پیش پیش رہے۔درگاہ سید سالار مسعود غازیؒ کے ایک بار رسیور اور برسوں بعد درگاہ انتظامیہ کمیٹی کے صدر بھی بنے۔ تقسیم ہند سے پہلے مسعودیہ جناح ہائی اسکول اور اس کے بعد آزاد انٹر کالج کے منیجر رہے۔آپ صوبائی سطح پر یو پی کی دینی تعلیمی کاؤنسل کے بانیوں میں تھے۔آپ ایک با ر بہرائچ ڈسڑکٹ بار کے صدر بھی منتخب ہوئے۔آپ نے ایک امریکی اسکالر کی کتاب ’’ بڑھاپے کی روک تھام اور علاج ‘‘ کا اردومیں ترجمہ کرنا شروع کیا تھامگر مکمل نہیں کیا۔شروع سے مذہبی تھے لیکن زندگی کے آخری دور میں مذہبیت میں بہت شدت آگئی تھی۔ اور وکالت چھوڑ دی اور سارا وقت درس و مطالعہ میں صرف کرنے لگے ۔
ڈاکٹر عبرت بہرائچی آپ کے بارے میں لکھتے:

## تصنیف
پروفیسر سید طاہر محمود نے اپنے والد کی سوانح حیات ’’حیات محمود‘‘ کے نام سے لکھی تھی جو 1977 میں شائع ہوئی۔ اپنی زندگی کے آخری سالوں میں آپ نے**قرآن کریم کی بیسک ریڈر**کے نام سے فن تجوید پر اردو میں ایک کتاب لکھی تھی۔ جس کا مسودہ جو ان کی وفات کے بعد مکہ معظمہ سے واپس لائے ہوئے ان کے سامان میں ملا تھااور کئی سال بعد لکھنؤ کے’’ مکتبہ الفرقان ‘‘سے مولانا منظور نعمانی ؒ کے پیش لفظ کے ساتھ شائع ہوا ۔
سن 2000 میں آپ کی ’’قرآن کریم کی بیسک ریڈر ‘‘ کا ہندی ترجمہ دہلی میں اسلامک ونڈرس بیورو سے شائع ہوا جسے عبد اللہ اقبال نے اردو سے ہندی میں کیا تھا۔جبکہ 2002 میں آپ کے صاحبزادے پروفیسر سید طاہر محمود صاحب نے انگریزی میں ’’قرآن کریم کی بیسک ریڈر‘‘ تلخیص لکھی جس کو دہلی میں مولانا وحیدالدین خاں کے ادارہ گز ورڈ پبلی کیشنز نے شائع کیا ۔
## وفات
1975 میں انتہائی خراب صحت اور جسمانی کمزور ی کی کیفیت میں براہ مسقط فریضہ حج کے لیے مکہ معظمہ گئے اس مکمل احساس بلکہ خواہش کے ساتھ کہ وہاں سے واپسی نہیں ہونی ہے۔ 18 دسمبر 1975 کو مکہ میں عمر کے تہترویں سال میں واصل بحق ہوئے اور تاریخی قبرستان جنت المعلیٰ میں مدفن ہوئے ۔

## مزید دیکھے
* سید طاہر محمود
* سید خالد محمود
* سید ظفر محمود
* ڈاکٹر محمود الحسن عارف

## حوالہ جات

## بیرونی روابط
https://www.rekhta.org/ebooks/hum-dasht-mein-detey-hain-azaan-tahir-mahmood-ebooks
https://www.amazon.com/Basic-Reader-Holy-Quran-Recitation/dp/8178980959
https://www.goodreads.com/author/show/6861301.Syed_Mahmood_Hasan
https://spineandlabel.com/Basic-Reader-for-the-Holy-Quran-Syed-Mahmood-Hasan

زمرہ:1903ء کی پیدائشیں
زمرہ:1975ء کی وفیات
زمرہ:بہرائچ کی شخصیات
زمرہ:علیگ
زمرہ:مسلم مصنفین
زمرہ:بھارتی شخصیات
زمرہ
زمرہ:بھارتی مصنفین
عظیم

اصطلاح میں عظیم سے مراد بہت عظمت والا ، بہت بڑا، اکبر لیا گیا ہے۔ اس لفظ کا اردو زبان میں کئی طرح سے استعمال کیا جاتا ہے:
* اجر عظیم: وہ کار خیر جو بہت ثواب اور اجر کا باعث ہو۔ مثلًا کسی کی پریشانی کے وقت مدد کرنا، یتیموں کی پرورش کرنا، بوڑھے اور معذور لوگوں کی مدد کرنا یا انھیں آسرا فراہم کرنا۔
* گناہ عظیم: وہ کام جو بہت بڑے گناہ کے زمرے میں عمومًا سمجھے گئے ہیں۔ مثلًا کسی کا مال غبن کرنا، کسی کی زمین ہڑپ لینا یا کسی کی جائز اجرت دبا لینا، وغیرہ۔
* جرم عظیم: یہ ایسے جرم کو کہا جاتا ہے کسی بھی ملک میں عام جرائم سے بڑھ کر کہا جاتا ہے۔ ایسے جرم کی عام طور سے معافی نہیں ہوتی۔ مثلًا ملک سے غداری یا اپنے ملک کے خفیہ راز کسی دوسرے ملک کو افشا کرنا۔

## خدا کا نام

عظیم قرآن میں خدا کے صفاتی ناموں کے طور پر استعمال کیا گیا ہے۔

## مزید دیکھیے
* العظیم

## حوالہ جات

زمرہ:اردو الفاظ اور جملے
زمرہ:ذاتی نام
زمرہ:خاندانی نام
کانگڑ

کانگڑ (کشمیری : کانٛگٕر ) جسے کانگڑی، کنگیڑ اور کنگیر بھی کہا جاتا ہے ۔ وہ ایک روایتی کشمیری ہتھ انگیٹھی کا نام ہے۔ یہ ایک بید کی بنی ٹوکری ہوتی ہے جس کے اندر مٹی کا ایک موٹی تہ والا پیالہ سا رکھا ہوتا ہے۔ اس کے اندر کشمیری گرم سرخ کوئلے ڈال کر اپنے روایتی لباس پھیرن کے اندر پکڑے رکھتے ہیں۔ کشمیر کی شدید سردی خود کو سفر و حضر میں گرم رکھنے کے لیے کانگڑی ایک ضرورت ہے۔  کانگڑی کے آلات کو فن کا ایک اعلی نمونہ بھی مانا گیا ہے۔

## حوالہ جات

زمرہ:جموں و کشمیر کی ثقافت
زمرہ:حرارت
زمرہ:کشمیری ثقافت
زمرہ:ویکی ڈیٹا سے مطابقت رکھنے والی مختصر تفصیل
لسان القدس

**لسان القدس** یا **مقدس زبان** (عربی: **لغة مقدسة)** کے الفاظ عربی زبان سے لے گئے ہیں جن کا مطلب ہے پاکیزہ زبان، اعلیٰ درجے کی زبان یا متقی پرہیز گاروں کی زبان جو مختلف مذاہب کے اجتماعات اور مذہبی ادب میں استعمال کی جاتی ہے۔

## اسلام
کلاسیکی عربی یا قرآنی عربی وہ زبان ہے جو قرآن میں مستعمل ہے۔ مسلمان قرآن کو مقدس نزول سمجھتے ہیں۔ یہ پاکیزہ سمجھا جاتا ہے اور ایک دائمی دستاویز تسلیم کیا گیا ہے۔ الفاظ کی تبدیلی کے ساتھ ہم معنی عربی متن کو بھی قرآن نہیں مانا گیا۔ اسی طرح دوسری زبان میں دستیاب قرآن کے تراجم بھی قرآن ہی نہیں تسلیم کیے گئے ہیں؛ بلکہ انھیں تاویلی متن سمجھا گیا گیا جو مقدس پیام کو دوسری کی زبانوں تک پہنچانی کی کوشش سمجھی گئی ہے۔ اسی وجہ سے زیادہ تر نماز اور دیگر دعائیہ کلمات عربی ہی میں ہوتے ہیں۔ علمائے اسلام پر اس لیے لازم ہے کہ وہ قرآن کو عربی زبان میں سمجھیں اور اسی میں اس کی تاویل کریں۔

## جین مت

## مسیحیت

## حوالہ جات

زمرہ:رسوماتی زبانیں
زمرہ:عبادتی زبانیں
زمرہ:مذہبی زبان
زمرہ:مذہب
زمرہ:الٰہیات
زمرہ:ویکی ڈیٹا سے مطابقت رکھنے والی مختصر تفصیل
مقامات

**مقامات** ،مقام سے نکلا ہے جس سے مراد جگہ کے ہیں ۔ یہ ایک جغرافیائی اکائی ہوتی ہے مختلف شکلوں اور ہیئتوں میں ممکن ہے۔ مثلًا شہر ایک مقام ہو سکتا ہے جہاں گہری گھنی آبادی ہو اور طویل عمارتیں قریب قریب ہوں۔ گاؤں کی پہچان عام طور سے ہریالی، کھیتی، کم آبادی اور کشادہ علاقوں سے کی جاتی ہے۔ کئی شہروں اور گاؤں پر مشتمل ایک ریاست یا صوبہ ہو سکتا ہے۔ کئی صوبوں پر مشتمل ایک ملک ہو سکتا ہے۔ حالانکہ یہ کوئی طے شدہ بات نہیں ہے۔ سنگاپور اور ویٹیکن عملًا ایک شہر جیسا علاقہ رکھتے ہیں، مگر پھر بھی انھیں ملکوں کا درجہ حاصل ہے۔ کئی ملکوں پر مشتمل جغرافیہ کے خطے کو بر اعظم کہا جاتا ہے، جیسے کہ ایشیا اور افریقا۔ کئی ذیلی جغرافیائی تقسیمات بھی ہوتی ہیں، جیسے کہ بھارت، پاکستان اور بنگلہ دیش کو بر صغیر کہا جاتا ہے۔


زمرہ:ترسیم کشی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
تاریخی مقام

**قدیم مقام** یا **تاریخی مقام** سے مراد وہ تاریخی جگہ، شہر یا ممالک ہیں جو ماضی کی کسی جگہ کو کسی قوم کا پتا دیتی ہیں اور ان سے منسلک ہو جاتی ہیں اور ان کی تہذیب ،تاریخ اور واقعات کا پتا دیتی ہیں اس کے علاوہ کسی تاریخی واقع کی بدولت آج بھی ان کی باقیات کا کچھ حصہ محفوظ ہے یا پھر کتابوں میں قلم بند ہے۔

مثالیں:
* دمشق: جمہوریہ سوریہ کا دارالحکومت اور دنیا کے قدیم ترین شہروں میں سے ایک۔ اسے الشام بھی کہا جاتا ہے۔ سطح سمندر سے 2260 فٹ کی بلندی پر آباد ہے۔، اس کے چاروں طرف باغات اور مرغزار ہیں۔ جن کے گرد پہاڑیاں پھیلی ہوئی ہیں۔ زمانہ قدیم میں یہ شہر علی الترتیب آرمینی، آشوری اور اہل فارس کے زیر تسلط رہا۔ 333 ق م میں اسے سکندر اعظم نے تسخیر کیا اور 62 ق م میں یہ رومی سلطنت کا صوبائی مرکز بنا۔

* موئن جو دڑو: وادی سندھ کی قدیم تہذیب کا ایک مرکز تھا۔ یہ لاڑکانہ سے بیس کلومیٹر دور اور سکھر سے 80 کلومیٹر جنوب مغرب میں واقع ہے۔ یہ وادی وادی سندھ کی تہذیب کے ایک اور اہم مرکز ہڑپہ صوبہ پنجاب سے 686 میل دور ہے یہ شہر 2600 قبل مسیح موجود تھا اور 1700 قبل مسیح میں نامعلوم وجوہات کی بنا پر ختم ہو گیا۔ تاہم ماہرین کے خیال میں دریائے سندھ کے رخ کی تبدیلی، سیلاب، بیرونی حملہ آور یا زلزلہ اہم وجوہات ہو سکتی ہیں۔ اسے قدیم مصر اور بین النہرین کی تہذیبوں کا ہم عصر سمجھا جاتا ہے۔
عہد

عہد سے مراد مراد وہ دور یا زمانہ ہے جس میں کوئی کام ، واقع ہوا ہو ۔ یہ ماضی کی شخصیات کے دور کا بھی پتا دیتا۔ ماضی کے مختلف شخصیات، سلطنتوں اور حکومتوں کے حساب سے عہد کی چند مثالیں یہاں پر درج کی گئی ہیں:

* عہد خلافت راشدہ: یہ حضرت محمد کے وصال کے بعد حضرت ابوبکر صدیق، حضرت عمر فاروق، حضرت عثمان غنی اور حضرت علی رضوان اللہ علیہم اجمعین کا عہد خلافت **خلافت راشدہ** کہلاتا ہے۔ اس عہد کی مجموعی مدت تیس سال ہے جس میں حضرت ابوبکر صدیق  اولین اور حضرت علی  آخری خلیفہ ہیں۔ سنی مسلمانوں کے عقائد کے مطابق اس عہد کی نمایاں ترین خصوصیت یہ تھی کہ یہ قرآن و سنت کی بنیاد پر قائم نظام حکومت تھا۔
* عہد مغلیہ: یہ 1526ء سے 1857ء تک برصغیر پر حکومت کرنے والی ایک مسلم سلطنت تھی جس کی بنیاد ظہیر الدین بابر نے 1526ء میں پہلی جنگ پانی پت میں دہلی سلطنت کے آخری سلطان ابراہیم لودھی کو شکست دے کر رکھی تھی۔ مغلیہ سلطنت اپنے عروج میں تقریباً پورے برصغیر پر حکومت کرتی تھی، یعنی موجودہ دور کے افغانستان، پاکستان، بھارت اور بنگلہ دیش کے ممالک پر مشتمل خطے پر انکا دور دورہ تھا۔-
* عہد برطانوی ہند: یہ اصطلاح 1858ء سے 1947ء تک برطانیہ کے زیر نگیں بر صغیر کے لیے استعمال کی جاتی ہے۔
زمرہ:وقائع نگاری
زمرہ:وقت کی اکائیاں
زمرہ:تاریخ نگاری
زمرہ:فلسفہ تاریخ
زمرہ:تقویمی ادوار
زمرہ:تاریخ بلحاظ دور
مطالعہ

**مُطالَعہ** سے مراد پڑھنے اور جاننے کے ہیں۔ یہ کبھی باضابطہ بھی ہو سکتا ہے اور اتفاقی اور گذر وقت کا شوق بھی ہو سکتا ہے۔ اسکولی تعلیم، کالج کی تعلیم اور پی ایچ ڈی کی سطح کی تعلیم باضابطہ ہوتی ہے۔ ان مطالعوں کی ہر سطح کا ایک خاص مقصد ہوتا ہے۔ روضۃ الاطفال یا اسکول کی پہلی جماعت کا عمومًا مقصد حرف شناسی، چند عمومی الفاظ سے واقفیت اور ہندسے جاننا ہوتا ہے۔ بعد کی جماعتوں میں نحو و صرف کے قواعد سے واقفیت، جملہ ساز، خطوط کا لکھنا، تقریر و عوامی گفتگو، نیز زبان پر عبور ہے۔ ریاضی میں محض اعداد اور گنتی سے شروع ہو کر جمع و منہائی، ضرب و تقسیم، الجبرا اور ہندسہ وغیرہ تک پہنچ سکتی ہے۔ اسی طرح سائنس میں محض چند ماحولیات کی معلومات سے شروع ہو کر کیمیا، طبیعیات، حیاتیات سے جڑی کئی معلومات پڑھائی جاتی ہیں۔ سماجی علوم میں بنیادی معاشرے اور ملک و دنیا سے شروع ہو کر سیاسیات، تاریخ اور جغرافیہ پڑھائی جاتی ہے۔ کالج کی سطح پر ان سب کی تفصیلی اور تخصیصی تعلیم ہوتی ہے۔ جبکہ پی ایچ ڈی میں کسی بھی شعبے کے کوئی ایک چھوٹے پہلو کی بہت زیادہ تفصیلی اور تحقیقی پڑھائی ہوتی ہے۔

شوقیہ مطالعات میں اخبارات، رسائل اور انٹرنیٹ ممکنہ وسائل ہیں۔ اس میں وہ سنجیدگی اور انہماک نہیں ہوتا اور نہ اکثر کوئی باضابطگی اور تسلسل ہوتا ہے۔ حالانکہ ان کا بھی پی ایچ ڈی اور محقق لوگ بالتفصیل مطالعہ کرتے ہیں اور ان کو حوالے کے طور پر استعمال کرتے ہیں۔ ویکیپیڈیا بھی چونکہ ایک دائرۃ المعارف ہے، اس لیے اس کے اکثر مضامین باحوالہ ہیں۔


زمرہ:تعلیمی نفسیات
زمرہ:رسم خط
زمرہ:علم ہجا
زمرہ:نفاذی لسانیات
زمرہ:ویکی ڈیٹا سے مختلف مختصر وضاحت
زمرہ:ذاتی ترقی
زمرہ:نفسیات
ڈیسلوراٹاڈائن

**ڈیسلوراٹاڈائن**  جو ریاستہائے متحدہ امریکہ میں کلیرینیکس (Clarinex) اور یورپ اور کینیڈا میں ایریئس (Aerius) کے نام سے مشہور ہے، الرجی H<sub>1</sub>-antihistamine کی دوا ہے۔ یہ دوا لوراٹاڈائن کی جدید شکل ہے۔

## حوالہ جات



زمرہ:ادویہ
زمرہ:دوائیات
زمرہ:علم الادویہ
ملک بدری

**ملک بدری** کا استعمال عام طور عرب ممالک سے نکالے گئے افراد کے پاسپورٹوں پر کیے گئے چھاپوں کے حساب سے ان کا ملک سے نکالا جانا ہے۔ اسی متصل ایک انگریزی لفظ DEPORTED لکھا جاتا ہے۔ عام طور سے ویزے کی میعاد کے ختم ہونے کے بعد، کام کے معاہدے کے ترک ہونے کے بعد یا غیر قانونی طور پر کام کرنے والوں کے پاسپورٹ پر خروج کا ٹھپا لگاکر انھیں ملک سے نکال دیا جاتا ہے۔ ایسے افراد اس عرب ملک میں دوبارہ آنا مشکل ہوتا ہے کیونکہ انھیں جبری عرب ملک سے نکال دیا گیا تھا۔ اس لیے یہ لوگ اپنا پرانا پاسپورٹ تلف کر کے ملک بدر کے نشان سے پاک نیا پاسپورٹ حاصل کر لیتے ہیں۔

زمرہ:ترک وطن
زمرہ:جلاوطنی
زمرہ:سزائیں
زمرہ:چھوٹے پیغام خانوں کا استعمال کرنے والے مضامین
زمرہ:بین الاقوامی قانون
یہودیت میں خدا کے نام

وہ خدائے یکتا کے نام جو آسمانی کتاب توریت میں مستعمل ہیں اور کچھ یہودی علماء اپنی کتابوں میں لکھتے ہیں **یہودیت میں خدا کے نام** کے زمرے میں آتے ہیں۔ ان کی فہرست اس طرح ہے:

## بعلی

Eel

## الوهیم
 پرانے عهد نامے میں عبرانی کا علم بہت مددگار رہتا ہے۔ پیدایش 1باب 1 آیت میں اسم جامع الوهیم استعمال هوا ہے۔ پیدایش 1 باب 26آیت؛ 3 باب 22 آیت؛ 11 باب 7 آیت اور یسعیاه 6 باب 8 آیت میں اسم معرفه"هم"استعمال هوا ہے۔ یه "الوهیم "اور "هم" ایک سے زیاده کے لیے استعمال هوئے هیں بغیر سوال پر۔ انگریزی میں آپ کے پاس صرف دو ہی اشکال ہیں واحد یا جمع، عبرانی میں عربی کی طرح آپ کے پاس تین اشکال هیں : واحد ، دوهرااور جمع۔ دوهرا صرف اور صرف دو ہی کے لیے ہے۔ عبرانی میں دوهری اشکال استعمال هوئی هیں۔ دوهری چیزوں کے لیے جیسے آنکھیں ، کان، ہاتھ۔ لفظ "الوهیم"اور اسم معرفه "هم"جمع کی اشکال هیں۔ یه یقینًا دو سے زیاده کے لیے هیں۔ مسیحیوں کا دعوٰی ہے کہ یہاں کا استعمال ان کو تین یا تین سے زیاده کا استعمال کیا جا سکتا ہے ( یعنی باپ، بیٹا، پاک روح)۔ اگرچہ یہودی ایسا نہیں سمجھتے۔

## مزید دیکھیے
****
*
## حوالہ جات

## مزید پڑھیے
* خدا کے نام
***
## بیرونی روابط
****
*

یہودیت میں خدا کے نام
زمرہ:عبرانی بائبل میں مذکور دیوی و دیوتا
زمرہ:عبرانی بائبل کے الفاظ اور جملے
زمرہ:ویکی ڈیٹا سے مختلف مختصر وضاحت
زمرہ:خدا
زمرہ:یہودی باطنیت
زمرہ:یہودیت
تحصیل ساہیوال (سرگودھا)

سرگودھا کی ایک تحصیل ساہیوال جس کی جنوبی سرحد ضلع جھنگ کے ساتھ ملتی ہے پہلے ضلع جھنگ کی تحصیل جھنگ کا ہی حصہ تھا جو بعد میں انتظامی معاہدے کے تحت ضلع سرگودھا میں شامل کر دیا گیا اور بعد میں اسے تحصیل کا درجہ دیا گیا,
## مزید دیکھیے
* اسد اعوان (شاعر)راوسجاد (سرایکی شاعر)

زمرہ:پنجاب، پاکستان کی تحصیلیں
زمرہ:ضلع سرگودھا
زمرہ:ضلع سرگودھا کے آباد مقامات
زمرہ:مقالے جن میں انگریزی زبان کا متن ہے
زمرہ:ویکی ڈیٹا سے مختلف مختصر وضاحت
آئین پاکستان میں پچیسویں ترمیم

آئین پاکستان میں 25ویں آئینی ترمیم 2018ء میں منظور ہوئی جس کی وجہ سے آئینی طور پاکستان کے سابقہ قبائلی علاقہ جات صوبہ خیبر پختونخوا میں شامل ہوئے۔ آئینی ترمیم ایک طویل المدت مطالبے، تحریکوں اور قبائلی علاقوں کی پسماندگی کو سامنے رکھ کر کی گئی۔ ترمیم کے بعد اب قبائلی علاقہ جات باضابطہ طور پر پختونخوا کا حصہ ہیں۔ 25ویں آئینی ترمیم نے ایف سی آر قانون جسے اکثریتی مقامی آبادی سابقہ انگریز حکمرانوں کا کالا قانون سمجھتی تھی، کو یکسر ختم کیا اور عدالت عظمی پاکستان اور پشاور عدالت عالیہ کا دائرہ اختیار سابقہ قبائلی علاقوں تک وسیع کیا۔

## مزید دیکھیے
* آئین پاکستان

زمرہ:آئین پاکستان میں ترامیم
زمرہ:پاکستان کے قبائلی علاقے
زمرہ:پاکستانی پالیمان کے ایکٹ
زمرہ:پاکستانی قانون میں 2018ء
زمرہ:خیبر پختونخوا میں 2018ء
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
جاگ کشمیر

جاگ کشمیر نیو ز کا آغاز 16جولائی 2013کو کیا گیا

جاگ کشمیر نیوز دنیا بھر میں کشمیر میں ہونے والے مظالم کو سامنے لانے والا منظم ویب ہے جہاں پر بھی ظلم وستم ہوتا ہے جاگ کشمیر نیوز ہمیشہ مظلوموں کی آواز بن کر سامنے آتا ہے

جاگ کشمیر نیوز نے اعلی حکام تک مظلوموں محکموں مجبوروں کی آواز پہنچانے میں اہم کردار ادا کرنے کے ساتھ ساتھ کرپشن کے خلاف ہمیشہ علم جہاد بلند کیے رکھا۔

جاگ کشمیر میں پاکستان سمیت آزادکشمیر بھر کے ضلعوں اور تحصیلوں میں نمائندے موجود ہیں جو حالات حاضرہ سے عوام الناس کو باخبر رکھنے کے ساتھ ساتھ سوئے ہوئے حکمرانوں کو خواب خرگوش کی نیند سے بیدار کرتے ہیں

جاگ کشمیر نیوز کے چیف ایڈیٹر وقاص علی چوہدری ہیں جن کا تعلق آزادکشمیر کے ضلع میرپور سے ہے http://jaagkashmir.com/wp/
سال نو

[تصغیر|350پک|[آسٹریلیا میں سنہ 2006ء کے آغاز کے موقع پر سال نو کی خوشی میں آتش بازی۔ ]]
**سالِ نو**، **نیا سال** یا **نئے سال کا دن**  اس دن کو کہا جاتا ہے جس دن کسی تقویم یا کیلنڈر میں نئے سال کا آغاز ہوتا ہے۔ چونکہ عصر حاضر میں گریگوری کیلنڈر یا انگریزی کیلنڈر بہت عام ہو چکے ہیں، اس لیے یہ یکم جنوری کو منایا جاتا ہے۔ تاہم کئی اور کیلنڈر میں الگ الگ نئے سال بھی منائے جاتے ہیں۔ اہل ایران اور پارسی اپنی تقویم کے حساب اس دن کو نو روز کے نام سے مناتے ہیں۔ اہلِ چین بھی اسی طرح اپنا نیا سال مناتے ہیں۔ بھارت میں تقریباً ہر ریاست کے لوگ اپنا علاحدہ نیا سال مناتے ہیں، مثلاً تیلگو افراد اگادی اور آسامی بیہو مناتے ہیں۔

نئے سال کو لوگ اس مید میں مناتے ہیں کہ اس کے آنے والے دن اچھے گزریں گے۔ اس موقع پر لوگ مبارک باد دیتے، گلے ملنے، خوشی کا اظہار کرنے اور دوسرے لوگوں کو بھی اسی متوقع بہتری کے لیے مبارک باد دینا ایک عام بات ہے۔ اس مناسبت سے کچھ جگہوں پر رقص و سرود اور گلوکاری کا بھی اہتمام ہوتا ہے۔ کئی ہوٹلوں میں ڈسکو یا کسی رقص کا انتظام ہوتا ہے۔ بعض مقامات پر محفل کی مناسبت سے صرف جوڑوں کو آنے کی اجارت ہوتی ہے۔ تنہا مرد یا عورت کا آنا ممنوع ہوتا ہے۔

## اسلامی نیا سال
محرم الحرام اسلامی کیلنڈر کا نیا سال ہے۔ اسلامی کیلنڈر مکمل طور پر قمری کیلنڈر ہے جس کی وجہ سے اس کا بارہ ماہ کا چکر 33 سال میں ایک بار شمسی کیلنڈر کو گھومتا ہے۔ اس کی وجہ سے موجودہ گریگورین کیلنڈر میں نیا سال مختلف مہینوں میں آتا ہے۔

## مغربی نیا سال
بابل میں نئے سال کی تقریبات چار ہزار سال پہلے سے منائی جا رہی ہیں۔ لیکن اس وقت نئے سال کا یہ تہوار 21 مارچ کو منایا جاتا تھا جسے موسم بہار کی آمد کی تاریخ بھی سمجھا جاتا تھا۔ قدیم روم کو بھی نئے سال کے جشن کے لیے منتخب کیا گیا تھا۔ جب روم کے حکمران جولیس سیزر نے 45 ویں سال قبل مسیح میں جولین کیلنڈر قائم کیا تو دنیا میں پہلی بار نیا سال یکم جنوری کو منایا گیا۔ ایسا کرنے کے لیے جولیس سیزر کو گذشتہ سال یعنی 46 قبل مسیح میں 445 دن گزارنے پڑے تھے۔

## مزید دیکھیے
* نو روز
* بیہو
* اگادی

## حوالہ جات

زمرہ:تقویم
زمرہ:نئے سال کا جشن
زمرہ:ویکی ڈیٹا سے مختلف مختصر وضاحت
بگراوا، بلاری (مراد آباد)

**بگراوا** شمالی بھارت کی ریاست اتر پردیش کے مشہور شہر مراد آباد کا ایک مسلم اکثریتی آبادی والا گاؤں ہے۔ کچھ ہندو دھرم کے لوگ بھی رہتے ہیں ۔ بگراوا میں ہندو مسلم ایک دوسرے کے ساتھ مل جل کر رہتے ہیں ۔ کبھی ہندو مسلم فساد دیکھنے کو نہیں ملتا۔ اسی لیے ہندو مسلم بھائی چارگی کے لیے بلاری بلاک میں بگراوا کی مثال دی جاتی ہے۔

## محل وقوع
یہ ذیلی ضلعی صدر مقام بلاری سے 6 کیلو میٹر کے فاصلے پر واقع ہے۔ یہ مرادآباد ضلعی صدر مقام مراد آباد سے 24 کیلو میٹر دور ہے۔ 2009ء کی شماریات کی رو سے گاؤ ایک گرام پنچایت بھی ہے۔

اس گاؤں کا کل جغرافیائی رقبہ 170 ہیکٹیر ہے۔ یہاں کی کل آبادی 2,906 ہے۔ یہاں 422 گھر ہے۔ بگراوا سے قریب تر شہر بلاری ہے۔

### آبادی کی تقسیم

## حمل و نقل
;ریل

;ہوائی اڈے

## حوالہ جات

زمرہ:ضلع مراد آباد
زمرہ:اتر پردیش کے گاؤں
گردوارہ چوآ صاحب

تصغیر|گردوارہ چو آ صاحب اور قریب باؤلی

**گردوارہ چوآ صاحب** پاکستان میں ضلع جہلم کے قریب قلعہ روہتاس کے کابلی دروازے کے باہر ایک تاریخی جگہ ہے۔ اس کا تاریخی نام گرو نانک کے یہاں چشمے کو نکالنے سے لیا گیا ہے۔ یہاں ہر سال کتک کے مہینے میں ایک بڑا میلہ لگتا ہے۔
## تاریخ
چوآ صاحب ایک تاریخی جگہ ہے جو قلعہ روہتاس کے کابلی دروازے سے باہر گھان ندی کے کنارے ہے۔ گرو نانک جب ٹلہ جوگیاں سے چل کے یہاں آئے تو اس وقت یہ جگہ سنسان تھی اور یہاں کوئی آباد نہیں تھا۔ گرو نانک نے اپنی چھڑی سے یہاں ایک چشمہ نکالا۔ پانی کے چشمے کو ”چوآ“ کہا جاتا ہے۔ اس لیے اس کا نام **چوآ صاحب** مشہور ہو گیا۔ بعد میں شیر شاہ سوری نے یہاں اپنا ایک وسیع قلعہ بنوایا جو قلعہ روہتاس کے نام سے مشہور ہوا۔ قلعہ روہتاس کے بنتے وقت چوآ صاحب کی جگہ قلعے سے باہر والی سمت میں آ گئی جو اب کابلی دروازے کے باہر ہے۔ قلعے کے لوگ اس چشمے سے ہی پانی استعمال کرنے کے لیے لے جاتے تھے۔ مہاراجہ رنجیت سنگھ کے حکم سے 1834ء میں موجودہ عمارت بنوائی گئی جو بہت خوبصورت تھی۔ اس کی ایک طرف گھان ندی اور دوسری طرف قلعہ ہے باقی دو طرف جنگل ہے۔ یہاں آنے کے لیے قلعہ روہتاس کے اندر بھی ایک راہ ہے۔ مہاراجہ رنجیت سنگھ کی جانب سے 260 روپئے کی 27 گھماؤں زمین اس گردوارے کو دی گئی تھی۔ ہر سال 15 کتک شدی کو یہاں میلہ لگتا ہے۔

## مزید دیکھیے
* ٹلہ جوگیاں
* قلعہ روہتاس
* شیر شاہ سوری
* مہاراجہ رنجیت سنگھ
* دینہ

## حوالہ جات

زمرہ:پاکستان میں گردوارے
زمرہ:پنجاب کی عبادت گاہیں
زمرہ:گرو نانک
زمرہ:گنبد
زمرہ:انیسویں صدی کے گردوارے
زمرہ:ویکی ڈیٹا سے مختلف مختصر وضاحت
سید ضیاء الدین رضوی

**سید ضیاء الدین رضوی** (متوفی: 2005ء) پاکستان کے نامور شیعہ عالم دین، گلگت امامیہ جامع مسجد کے امام جمعہ و الجماعت اور علاقے کے شیعہ مذہبی سربراہ تھے۔ 1989ء کو آپ لندن سے گلگت آگئے اور امامیہ جامع مسجد اور امامیہ انجمن گلگت کی ذمہ داری سنبھالی۔ مختلف مواقع پر آپ کو حکومت نے گرفتار کیا۔ آپ نے اسکول، کالج اور یونیورسیٹیز کی مختلف کتابوں میں سے بعض مواد کو شیعہ تاریخ اور عقیدے کے منافی قرار دیتے ہوئے انھیں ہٹانے کی پرزور اپیل کیا۔9 جنوری 2005ء کو اپنے گھر سے مسجد کی طرف جاتے ہوئے نامعلوم افراد کے حملے میں زخمی ہوئے اور 14 جنوری 2005ء کو راولپنڈی سی ایم ایج (CMH) وفات پاگئے۔
محمود ہاشمی شاہرودی

**سید محمود ہاشمی شاہرودی** 15 اگست 1948 – 24 دسمبر 2018 کو نجف متولد ہوئے اور 24 دسمبر 2018 کو تہران میں وفات پائے۔ آپ ایران کی سیاسی شخصیات میں سے تھے اور شیعہ مرجع تقلید بھی تھے، آپ سنہ 1373 سے اب تک شوراے نگہبان کے رکن تھے سوائے ان سالوں کے جن میں چیف جسٹس کے عہدے پر فائز تھے، آپ مجلس خبرگان کے نائب صدر، جامعہ مدرسین حوزہ علمیہ کے رکن اور تشخیص مصلحت نظام کے صدر تھے۔ اسی طرح عالمی مجمع تقریب مذاہب اسلامی اور عالمی اہلبیت اسمبلی کے رکن تھے۔ آپ ایران کے رہبر معظم سید علی خامنہ ای کے حکم سے «دائرة معارف الفقه الاسلامی طبقا لمذهب اهل البیت» فاؤنڈیشن کے سربراہ رہے۔

## وفات

سید محمود ہاشمی شاہرودی 24 دسمبر 2018 کو تہران کے ایک ہسپتال میں وفات پاگئے۔
## مزید دیکھیے
* محمود ہاشمی

## حوالہ جات

زمرہ:ایران کے منصفین اعظم
زمرہ:ایرانی آیت اللہ
زمرہ:ایرانی شیعہ
زمرہ:ایرانی عدالتی نظام کے سربراہان
زمرہ:حزب الدعوۃ الاسلامیۃ کے سیاستدان
زمرہ:شوریٰ نگہبان کے ارکان
زمرہ:نجفی شخصیات
زمرہ:ایرانی مسلم
زمرہ:حرم فاطمہ معصومہ میں مدفون شخصیات
زمرہ:ویکی ڈیٹا سے مختلف مختصر وضاحت
زمرہ:علمائے شیعیت
زمرہ:عراقی شیعی مجتہدین
زمرہ:کربلا کی شخصیات
زمرہ:عراقی فقہاء
زمرہ:مراجع تقلید شخصیات
زمرہ:ایران میں سرطان سے اموات
زمرہ:اموات بسبب سرطان دماغ
زمرہ:ایرانی سیاست دان
زمرہ:1946ء کی پیدائشیں
زمرہ:ایرانی شخصیات
زمرہ:ایرانی جج
سید ظفر محمود

**سید ظفر محمود** کی ولادت 08 جون 1951ء کو لکھنؤ میں ہوئی۔آپ کے والد کا نام سید محمود حسن تھا۔جو شہر بہرائچ کے مشہور و معروف وکیل تھے۔سید ظفر محمود کا آبائی وطن شہر بہرائچ ہے۔
## حالات
سید ظفر محمود بھارتی سول نوکر اور سابق 'افسر پر خصوصی ڈیوٹی' بھارتی وزیر اعظم ڈاکٹر منموہن سنگھہیں ۔  مارچ 9, 2005 کو وزیر اعظم نے سچر کمیٹی' میں آپ کو مقرر کیا جس کا مقصد بھارت کے مسلمانوں کی "سماجی ، اقتصادی اور تعلیمی حیثیت" پر ریپورٹ تیار کرنا تھا ۔ 
2006 کے امریکی صدر جارج ڈبلیو بش' کے دورہ بھارت کے دوران میں منعقد ایک بین العقائد میٹنگ نئی دہلی ہوئی تھی جس میں ڈاکٹر محمود بھی نمائندوں میں بھارتی مسلمانوں کے نمائندہ کے طور پر شریک تھے ۔ 
## تعلیم
ڈاکٹر محمود نے ابتدائی تعلیم شہر بہرائچ میں حاصل کی بعد میں اعلٰی تعلیم کے لیے علی گڑھ مسلم یونیورسٹی میں داخلہ لیا جہاں سے بی اے۔(اونرس) فزکس ، ایم۔اے(سیاسی سائنس), اور پی ایچ ڈی پبلک ایڈمنسٹریشن میں کیا 
## غیر سرکاری کام
ڈاکٹر ظفر محمود فلاحی کاموں کے لیے پورے بھارت میں مشہور ہیں۔آپ نے1997 میں زکوۃ فائونڈیشن آف انڈیا نام سے ایک غیر سرکاری ادارہ قائم کیا جس کے ذریعہ مالی طور پر محتاج گریجویٹز ہر سال سالانہ پیشہ ورانہ ٹیسٹ اور انٹرویو کے ذریعہ منتخب کیے جاتے ہیں اور انھیں سول سروس کوچنگ کے لیے دہلی کے کامیاب اداروں میں سپانسر کیا جاتا ہے۔ اس کے علاوہ آپ اقبال اکادمی انڈیا کے بانی صدر ہے ۔

## مزید دیکھے
* سید محمود حسن
* سید طاہر محمود
* سید خالد محمود

## حوالہ جات



زمرہ:1951ء کی پیدائشیں
زمرہ:بقید حیات شخصیات
زمرہ:بھارتی سرکاری ملازمین
زمرہ:بھارتی مسلم شخصیات
زمرہ:بہرائچ کی شخصیات
زمرہ:بہرائچ
علی رضا عابدی

**سیدعلی رضا عابدی** (پیدائش 6 جولائی 1972، وفات 25 دسمبر2018ء) پاکستانی سیاست دان تھے جو جون 2013ء تا مئی 2018ء تک قومی اسمبلی پاکستان کے رکن رہے۔ ان کے والد کا نام سید اخلاق حسین عابدی ہے۔
## ابتدائی حالات
انھوں نے بنیادی تعلیم سینٹ پیٹرک اسکول سے حاصل کی، بی کام ڈیفینس کالج اور اور بوسٹن سے بزنس کی تعلیم حاصل کی۔ انھوں نے ایم کیو ایم کے لیے ریسرچ اینڈ ایڈوائیزری کونسل کی بنیاد رکھی اور وہ ایم کیو ایم کے سوشل میڈیا سیل کے بھی سرگرم کارکن رہے

## پاکستان عام انتخابات، 2013ء
علی رضا عابدی پاکستان کے عام انتخابات، 2013ء میں (ایم کیو ایم) کے امیدوار کے طور پر پاکستان کی قومی اسمبلی کے حلقہ این اے۔251 سے بطور رکن منتخب ہوئے۔ انھوں نے 81،603 ووٹ حاصل کیے اور پاکستان تحریک انصاف کے امیدوار راجہ اظہر خان کو شکست دی۔

## وفات
25 دسمبر 2018ء کو کراچی میں دو نامعلوم موٹر سائیکل سواروں نے خیابانِ غازی کے قریب ان کے گھر کے باہر ان کی گاڑی پر فائرنگ کی، جس کے نتیجے میں انھیں کئی گولیاں لگیں اور انھیں شدید زخمی حالت میں ہسپتال پی این ایس شفا لے جایا گیا جہاں وہ زخموں کی تاب نہ لاتے ہوئے دم توڑ گئے۔

## حوالہ جات

زمرہ:1972ء کی پیدائشیں
زمرہ:2018ء کی وفیات
زمرہ:بقید حیات شخصیات
زمرہ:پاکستان میں آتشیں اسلحہ سے اموات
زمرہ:پاکستانی ارکان قومی اسمبلی 2013ء تا 2018ء
زمرہ:پاکستانی سیاست دانوں سے متعلق نامکمل مضامین
زمرہ:کراچی کے سیاست دان
زمرہ:متحدہ قومی موومنٹ کے اراکین قومی اسمبلی
زمرہ:متحدہ قومی موومنٹ کے سیاست دان
زمرہ:مقتول پاکستانی سیاست دان
زمرہ:مہاجر شخصیات
زمرہ:قومی اسمبلی پاکستان کے رکن کے نامکمل مضامین
زمرہ:ویکی ڈیٹا سے مختلف مختصر وضاحت
کووڈ

کووڈ () صوبہ مہاراشٹر کے ضلع کولہاپور کا ایک قصبہ جو چاندگڑھ تحصیل کا حصہ ہے۔

## محل وقوع
کووڈ قصبہ مغربی مہاراشٹر میں پڑتا ہے اور پونے ڈیویژن کے تحت آتا ہے۔ کولہاپور کے صدر مقام سے یہ قصبہ 94 کلومیٹر جنوب میں واقع ہے جبکہ ریاستی دار الحکومت ممبئی سے 437 کلومیٹر دور ہے۔
کووڈ کا پن کوڈ 416508 ہے اور ڈاک کا صدر دفتر کووڈ ہی میں ہے۔

اطراف و اکناف کے دیہات میں نیتور، کینی، گھولے واڑی اور کاگانی ہیں۔ اس گاؤں کے مشرق میں بلگام تعلقہ ہے، جبکہ گڈھینگلاج تعلقہ شمال، اجارا تعلقہ مغرب میں اور ہوکیری تعلقہ شمال میں واقع ہیں۔

کووڈ شہر کے پڑوس میں بلگام، سنکیشور، نیپانی، گوکاک شہر واقع ہیں۔

## حوالہ جات

زمرہ:ضلع کولہاپور کے گاؤں
زمرہ:ویکی ڈیٹا سے مختلف مختصر وضاحت
تاریخ جہاں کشائی

**تاریخ جہاں کشائی** یا **تاریخ جہاں کشائی جوینی** یہ علاء الدین عطا ملک جوینی بن بہاء الدین (1226ء – 1283ء) کی فارسی تصنیف ہے۔ علاء الدین جوینی منگول حکمرانوں خصوصاً ہلاکو خان اور اباقا خان کی طرف سے عراق، عرب اور دیگر صوبوں پر صوبیدار رہا، اس نے یہ تاریخ تین جلدوں میں لکھی ہے جس میں منگولوں کے بارے میں تفصیلی معلومات ہیں۔ اس میں خوارزم شاہیوں اور اسمعٰیلیوں کا بھی ذکر ہے۔ منگولوں کی تاریخ کی اہمیت اور مناسبت کے پیش نظر بعد کے مورخین نے اس کتاب سے اقتباس کیا ہے۔

## حوالہ جات

زمرہ:فارسی زبان میں کتابیں
زمرہ:قرون وسطی کا فارسی ادب
زمرہ:مقالے جن میں فارسی زبان کا متن ہے
زمرہ:منگول سلطنت کی عسکری  تاریخ
زمرہ:ایران سے متعلق تاریخی کتب
زمرہ:چنگیز خان
زمرہ:ایرانیات
زمرہ:تیرہویں صدی کا ادب
زمرہ:فارسی ادب
ذخیرہ خوارزم شاہی

تصغیر|''ذخیرہ خوارزم شاہی'' کا سر ورق
**ذخیرہ خوارزم شاہی** طب پر فارسی زبان میں ایک کتاب ہے جس کے مصنف زین الدین ابو ابراہیم اسمعٰیل بن حسن جرجانی (1041ء - 1136ء) ہیں، جو ابو لفتح قطب الدین محمد خوارزم شاہ بن انوشتگین خورزم شاہ (1227ء - 1196ء) کی طلبی پر خوارزم آیا۔ حسن جرجانی مختلف علوم میں مہارت رکھتا تھا۔ انھوں نے دواؤں، سمیات، امراض اور اس کی تشخیص پر یہ کتاب لکھی۔ اس میں دس کتابیں شامل ہیں اور ہر کتاب میں کئی کئی ابواب ہیں جو کئی گفتاروں پر مشتمل ہیں۔اس کتاب کو عالمِ اسلام میں طب پر اہم کتابوں میں شمار کیا جاتا ہے۔ اس کتاب کا اردو ترجمہ حکیم محمد ہادی خان مرادآبادی نے 1876ء میں کیا جو مطبع منشی نول کشور لکھنؤ میں طبع ہوا۔

## حوالہ جات

زمرہ:ایرانی کتب
زمرہ:روایتی ایرانی طب
زمرہ:فارسی ادب
زمرہ:فارسی دائرۃ المعارف
زمرہ:قرون وسطی کے اسلامی عہد میں طبی آثار
زمرہ:کامنز زمرہ جس کا ربط ویکی ڈیٹا پر ہے
اچا شملہ جٹ دا

***اُچا شملہ جٹ دا***   پنجابی زبان میں فلم کا آغاز کیا۔ فلم كى نمائش 10 اگست، 1984ء كو ہوئى۔ پاکستانی ایک ڈراما سپرہٹ فلم ہے۔ سلطان راھی نے اسے ایوریج پنجابی فلموں کا درجہ دیا۔ اس فلم کے ہدایتکار اسلم ایرانی تھے۔ فلمساز تیار کردہ وہ بھی طفیل عمران تھے۔ فلم کے اداکاروں میں سے منفرد کردار دیکھے سلطان راہی، رانی، اقبال حسن، افضال احمد تھے۔

## حوالہ جات

* 

زمرہ:1980ء کی دہائی کی فلمیں
زمرہ:پاکستانی ایکشن فلمیں
زمرہ:سماجی مسائل متعلقہ فلمیں
زمرہ:ہراسانی متعلقہ فلمیں
زمرہ:پنجابی زبان کی فلمیں
زمرہ:1984ء کی پاکستانی فلمیں
سیاست نامہ

**سیاست نامہ** یا **سیر الملوک** سلجوقی دور کے معروف وزیر نظام الملک طوسی کی مشہور تصنیف ہے۔ یہ کتاب فارسی زبان میں ہے اور 1092ء میں لکھی گئی۔ یہ پچاس ابواب پر مشتمل ہے۔ یہ پہلی تصنیف ہے جو آداب معاشرت و اخلاق، بادشاہوں و عمائدینِ سلطنت، قاضیوں اورخطیبوں وغیرہ کی سیاست پر نسبتاً سادہ زبان میں لکھی گئی ہے۔کتاب میں بہت سی اہم روایات بھی ہیں۔ اس میں بعض سیاسی اور سماجی تحریکوں کے بارے میں بنیادی معلومات فراہم کی گئی ہیں، جن کی تاریخی اہمیت مسلم ہے۔

## حوالہ جات

زمرہ:سلجوقی سلطنت
زمرہ:قرون وسطی کا فارسی ادب
زمرہ:سیاسی فلسفے پر کتابیں
زمرہ:فارسی زبان میں کتابیں
زمرہ:اخلاقیات پر کتابیں
زمرہ:گیارہویں صدی کا ادب
زمرہ:فارسی ادب
بریٹ کیواناف

**بریٹ کیواناف** یا **بریٹ کاوانو**  امریکا کی سپریم کورٹ کے ایسوسی ایٹ جسٹس ہیں۔ انھیں ڈونلڈ ٹرمپ نے نامزد کیا تھا۔ان کی تعلیمی قابلیت جیورس ڈاکٹر ژیل یونیورسٹی ہے۔

## حوالہ جات

زمرہ:1965ء کی پیدائشیں
زمرہ:آئرش نژاد امریکی شخصیات
زمرہ:امریکی رومن کیتھولک
زمرہ:بقید حیات شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:میری لینڈ کے ریپبلکن
زمرہ:میری لینڈ کے کیتھولک
زمرہ:ییل لا اسکول کے فضلا
زمرہ:واشنگٹن ڈی سی کے وکلا
زمرہ:واشنگٹن ڈی سی کی شخصیات
زمرہ:ییل کالج کے فضلا
زمرہ:اکیسویں صدی کے امریکی وکلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیتھسڈا، میری لینڈ کے وکلا
زمرہ:12 فروری کی پیدائشیں
زمرہ:جارج ڈبلیو بش کی صدارت
زمرہ:ریاستہائے متحدہ امریکا میں 2018ء
زمرہ:ریپبلکن (ریاستہائے متحدہ)
زمرہ:امریکی جج
زمرہ:میری لینڈ کے وکلاء
زمرہ:واشنگٹن، ڈی سی کے سیاست دان
زمرہ:ریپبلکن پارٹی (ریاستہائے متحدہ) کے سیاست دان
زمرہ:بیتسڈا، میری لینڈ کی شخصیات
زمرہ:امریکی شخصیات
کوئی مل گیا

**کوئی مل گیا** ایک ہندوستانی بالی وڈ ہندی فلم ہے۔ اس فلم میں ریتیک روشن نے ذہنی معذور بچے کا کردار ادا کیا تھا جو عمر میں بڑا ہونے کے باوجود بچوں جیسی ذہنیت رکھتا تھا اور بچوں میں ہی خوش رہتا تھا۔ لیکن فلم میں سب سے آگے کے رول میں ہونے کے باوجود ریتیک سے زیادہ ’جادو‘ کا کردار مشہور ہوا تھا، جو دوسری دنیا سے آیا ہوا ایک ایلین تھا ۔ بالآخر یہ راز 14 سال بعد 2017ء میں کھل ہی گیا۔بھارتی میڈیا رپورٹس کے مطابق فلم ’کوئی مل گیا‘ میں جادو کا کردار اداکار اندراودھن پروہت نے ادا کیا۔ فلم کے ہدایت کار راکیش روشن تھے۔

## حوالہ جات

زمرہ:2000ء کی دہائی کی ہندی زبان کی فلمیں
زمرہ:2003ء کی فلمیں
زمرہ:اتراکھنڈ میں عکس بند فلمیں
زمرہ:خود تسکینی سے متعلق فلمیں
زمرہ:راکیش روشن کی ہدایت کاری میں بننے والی فلمیں
زمرہ:ہماچل پردیش میں ہونے والے واقعات پر فلمیں
زمرہ:ہندی زبان کی فلمیں
زمرہ:بھارتی فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:معذوری سے متعلق فلمیں
زمرہ:وینکوور میں عکس بند فلمیں
زمرہ:دیگر زبانوں میں دوبارہ بننے والی ہندی فلمیں
زمرہ:راجیش روشن کی مرتب کردہ موسیقی پر مشتمل فلمیں
زمرہ:بھارت میں معذوری کے بارے میں فلمیں
زمرہ:بھارتی سائنس فکشن فلمیں
زمرہ:بھارتی سائنس فکشن ڈراما فلمیں
زمرہ:2000ء کی دہائی کی بھارتی فلمیں
زمرہ:دوستی کے بارے میں فلمیں
زمرہ:ماں اوربیٹے کے تعلقات کے بارے میں فلمیں
زمرہ:یش راج فلمز کی  تقسیم کردہ فلمیں
زمرہ:بھارتی ایکشن فلمیں
زمرہ:سیکوئل فلمیں
زمرہ:مزاحیہ فلمیں
زمرہ:سائنس فکشن فلمیں
زمرہ:فنطاسیہ فلمیں
زمرہ:ڈراما فلمیں
زمرہ:موسیقانہ فلمیں
زمرہ:رومانوی فلمیں
زمرہ:بھارتی سیکوئل فلمیں
زمرہ:انگریزی زبان کی فلمیں
زمرہ:بھارتی رومانوی فلمیں
زمرہ:ہندی زبان کی سائنس فکشن فلمیں
زمرہ:البرٹا میں عکس بند فلمیں
زمرہ:دانشورانہ عوارض کے بارے میں فلمیں
ثوبت (ثرید)

تعارف

ایک خاص ترکیب سے بنائے گ‏ئے بکرے بٹیر یا مرغ یا کسی بھی قسم گوشت کے شوربے میں پتلی روٹی کے ٹکڑے ڈالے جاتے ہيں اور پھر کھلے برتن یعنی تھال میں مکس کیا جاتا ہے اور بنی ہوئي ثوبت پر سلاد کا خصوصی اہتمام کیا جاتا ہے سلاد میں امرود ، سیب ، انار ، پیاز کھیرا ، مولی سبز دھنیہ استعمال کیا جاتا ہے ثوبت کو کھانے کے لیے تمام افراد مخصوص انداز میں آلتی پالتی بنا کر دائرہ بنا کر بیٹھے ہوتے ہیں، یہ ڈیرہ اسماعیل خان کی روایتی ڈش ہے اور تقریباً ہر گھر میں روزانہ کی بنیاد پر بنائی جاتی ہے اور ہر ہوٹل پر آسانی سے میسر ہوتی ہے، خطہِ دامان کے بلوچ، سرائیکی اور پشتون قبائل اپنی بیٹھک پر بڑے اہتمام سے بناتے اور کھاتے ہیں، تحصیل کلاچی کی ثوبت دیسی مرغ اور دیسی مصالحہ جات میں بنائی جاتی ہے اور لاجواب ذائقے کی حامل ہوتی ہے۔

ثرید (ثوبت) حضرت محمد صلی اللہ علیہ و آلہ وسلم کا پسندیدہ ترین پکوان تھا یہ عام طور پر شوربے میں روٹی کو بھگو کر تیار کیا جاتا ہے
اس حوالے سے کئی احادیث بھی موجود ہیں جیسے حضرت ابن عباس رضی اللہ تعالیٰ فرماتے ہیں 'حضور نبی کریم صلی اللہ علیہ وآلہ وسلم کا محبوب ترین کھانا روٹی کا ثرید تھا'۔ (ابو داؤد شریف)
اسی طرح صحیح بخاری میں آیا ہے 'عائشہ صدیقہ رضی اللہ تعالٰی عنہا کی فضیلت تمام عورتوں پر ایسے ہے جیسے ثرید کی فضیلت تمام کھانوں پر'
اسے افطار میں کھا کر دیکھیں جو زودہضم ہونے کی وجہ سے نظام ہاضمہ کے لیے بھی بہترین ہے، جبکہ اس کے دیگر فوائد بھی ہیں اور کچھ افراد کے خیال میں یہ طبیعت مالش ہونے پر بھی فائدہ مند ثابت ہوتا ہے

تاریخی پس منظر

￼ کلاچی تحصیل ایک بلوچ قبیلہ کلاچی کے نام پر1300 عیسوی سے آباد ہے اور انھوں۔ نے کھجور کے باغات کے ساتھ ساتھ ثوبت بھی خطہ دامان میں متعارف کروائی۔ اب ڈیرہ اسماعیل خان کے علاوہ بنوں میں بھی بنائی جاتی ہے جسے پشتو میں پینڈا کہتے ہیں اس کے علاوہ بھکر، تونسہ، ڈیرہ غازی خان اور لیہ میں بھی ثوبت بنائی جاتی ہے۔

**** }

زمرہ:ساحر تخلیق مضمون کے ذریعہ تحریر شدہ مضامین
ترومسو

**ترومسو** (لاطینی: Tromsø) ناروے کا ایک آباد مقام جو ترومس کاؤنٹی میں واقع ہے۔

## تفصیلات
ترومسو کا رقبہ 2,521.34 مربع کلومیٹر ہے اور اس کی مجموعی آبادی 75,638 افراد پر مشتمل ہے۔

## جڑواں شہر
شہر ترومسو کے جڑواں شہر اینکرایج، الاسکا، غزہ، پونے، زغرب، Luleå Municipality، گریمسبی و مورمانسک ہیں۔

## مزید دیکھیے
* ناروے
* ناروے کے شہروں کی فہرست

## حوالہ جات

زمرہ:مضامین جن میں سونسکا زبان کا متن شامل ہے
زمرہ:مضامین جن میں ناروی زبان کا متن شامل ہے
زمرہ:ناروے کے آباد ساحلی مقامات
زمرہ:ویکی ڈیٹا سے مطابقت رکھنے والی مختصر تفصیل
دو بیگھہ زمین (پاکستانی پنجابی فلم)

***دو بیگھہ زمین***   پنجابی زبان میں فلم کا آغاز کیا۔ یہ فلم 19 مارچ، 1982ء كو ریلیز ہوئى۔ پاکستانی اس فلم کا کریکٹر ایکشن اور فیملی ڈراما فلموں کے بارے میں فلم کی تکمیل کی گی ہیں۔ سلطان راھی نے اسے سپرہٹ پنجابی فلموں کا درجہ دیا۔ اس فلم کے ہدایتکار یونس ملک تھے۔ فلمساز تیار کردہ تھے ایم صدیق۔ فلم کے اداکاروں میں سے منفرد کردار دیکھے سلطان راہی، رانی، اقبال حسن، افضال احمد تھے۔

## حوالہ جات

* 

زمرہ:1980ء کی دہائی کی فلمیں
زمرہ:پاکستانی ایکشن فلمیں
زمرہ:سماجی مسائل متعلقہ فلمیں
زمرہ:1982ء کی پاکستانی فلمیں
زمرہ:ہراسانی متعلقہ فلمیں
زمرہ:پنجابی زبان کی فلمیں
گردوارہ جنم استھان گرو رام داس

**گردوارہ جنم استھان گرو رام داس** (گورمکھی: **ਗੁਰੂਦਵਾਰਾ ਜਨਮ ਅਸਤਥਾਨ ਗੁਰੂ ਰਾਮਦਾਸ**) اندرون لاہور میں واقع سکھ مت کا ایک تاریخی و مذہبی مقام ہے جو سکھ مت کے چوتھے سکھ گرو گرو رام داس کی جائے پیدائش ہے۔

## محل وقوع
یہ گردوارہ اندرون شہر لاہور میں چونا منڈی کے قریب واقع ہے جبکہ اِس کے قریب قلعہ لاہور اور مریم الزمانی بیگم شاہی مسجد بھی واقع ہیں۔ یہ گردوارہ دہلی دروازہ کی جانب سے شروع ہونے والی شاہی گزرگاہ کے راستے میں پڑتا ہے جو قلعہ لاہور کی طرف جاتی ہے۔

## تاریخ
یہ مقام سکھ مت کے چوتھے گرو گرو رام داس کی جائے پیدائش ہے۔ گرو رام داس اِس مقام پر 24 ستمبر 1534ء کو پیدا ہوئے۔ گرو رام داس کی ابتدائی زِندگی کے پہلے سات سال یہیں پر گذرے۔ غالباً قیاس کیا جا سکتا ہے کہ وہ اِس مکان میں 1541ء تک مقیم رہے ہوں گے۔ گرو رام داس کا یہ آبائی گھر رقبے میں چھوٹا تھا اور اِسی حالت میں تین صدیوں تک موجود رہا۔ 22 فروری 1801ء کو مہارانی نکائن کور سے مہاراجہ رنجیت سنگھ کا بیٹا کھڑک سنگھ پیدا ہوا۔ مہارانی نکائن کور نے اِس خوشی میں اِس جنم استھان گردوارے کی نئی عمارت تعمیر کروائی۔   موجودہ عمارت مہارانی نکائن کور کی تعمیر کردہ عمارت ہے جبکہ اصل مکان کی قدیمی عمارت اب موجود نہیں ہے۔

## طرز تعمیر و ہیئت عمارت
اس کا نقشہ ہرمندر صاحب سے ملتا جلتا ہے۔ گرداورے کی بنیاد یا صحن باہر کی سڑک اور گلیوں سے کئی سیڑھیاں بلند ہے۔ صحن میں سفید سنگِ مرمر لگایا گیا ہے۔ عمارت پختہ اور چونے کی تعمیر کردہ ہے۔ بالائی منزل پر گنبد سکھ طرز تعمیر کی عکاسی کرتے ہیں۔ گردوارے کی عمارت کے مغربی سمت میں کشادہ صحن ہے اور جنوبی سمت کے گوشہ میں نشان صاحب نصب ہے۔  گردوارے کا رقبہ طول میں 122 فٹ 6 انچ اور عرض میں 97 فٹ 6 انچ ہے۔

## محکمہ اوقاف کی زیر نگرانی
یہ گردوارہ 1927ء سے 1947ء تک یہ گردوارہ پربندھک کمیٹی کی تحویل میں رہا۔ 1947ء میں تقسیم ہند کے بعد یہ حکومت پاکستان کے تشکیل دیے گئے ادارے محکمہ اوقاف کی زیر نگرانی آگیا۔ اب اِس جنم استھان گردوارے کے نام آٹھ دکانیں بھی موجود ہیں۔

## مزید دیکھیے

* گرو رام داس
* اندرون لاہور
*

## حوالہ جات

* 

زمرہ:پاکستان میں گردوارے
زمرہ:پنجاب کی عبادت گاہیں
زمرہ:سکھ مت
زمرہ:انیسویں صدی کے گردوارے
طاہر محمود

طاہر محمود اردو ویکیپیڈیا سے تعلق رکھنے والے ویکیپیڈین ہیں۔ ان کا تعلق لاہور، پاکستان سے ہے۔ 17 اپریل 2023ء تک وہ اردو ویکیپیڈیا پر سب سے زیادہ ترامیم کرنے والے صارف ہیں۔ انھوں نے 2009ء میں انگریزی ویکیپیڈیا پر اپنے کام کا آغاز کیا جب کہ 2012ء میں اردو ویکیپیڈیا سے منسلک ہوئے اور اہم انتظامی امور سر انجام دیے۔

## اردو ویکیپیڈیا پر شماریات



## حوالہ جات

## روابط
* طاہر محمود کا صفحہ صارف

زمرہ:بقید حیات شخصیات
زمرہ:شخصیات ویکیپیڈیا
کسان ڈگری کالج

**کسان ڈگری کالج** ضلع بہرائچ کا سب سے قدیم ڈگری کالج ہے۔یہاں لڑکے اور لڑکیاں دونوں اعلیٰ تعلیم حاصل کرتے ہیں۔یہ ڈاکٹر رام منہور لوہیا اودھ یونیورسٹی فیض آباد سے منسلک ہے۔
## قیام
کسان ڈگری کالج کا قیام 1 جولائی ، 1960 ہوا تھا۔جس کے بانی سابق وزیر ٹھاکر حکم سنگھ تھے۔ٹھاکر حکم سنگھ کالج کے بانی صدر تھے۔کالج کے قیام کا مقصد ضلع بہرائچ میں اعلیٰ تعلیم کو فروغ دینا تھا۔اس وقت کے ضؒع مجسٹریٹ گریش چندر چوترویدی ائی۔اے۔ ایس۔ نائب صدر تھے۔اس کی پہلی مجلس انتظامیہ میں سردار جوگیندر سنگھ سابق گورنر راجستھان ،سابق ایم پی پنڈت بھگوان دین وید،سابق ممبر اسمبلی سید ضرغام حیدرسید محمود حسن وغیرہ تھے۔کالج کے بانی پرنسپل ڈاکٹر جے بی سنگھ تھے۔کالج قیامکے وقت سے 1976 تک گورکھپور یونی ورسٹی سے منسلک رہا اور بعد میں 1976 سے ڈاکٹر رام منہور لوہیا اودھ یونیورسٹی فیض آباد سے منسلک ہے۔ 
## کورسس
کسان ڈگری کالج ضلع کا سب سے بڑا ڈگری کالج ہے۔یہاں سات ہزار سے زائد طلبہ اور طلبات مختلف کورسوں میں زیر تعلیم ہیں۔یہاں آرٹ،اکانامکس،سائنس اور بی،ایڈ کے گریجویٹ اور پوسٹ گریجویٹ کورسس ہیں۔ اس کے علاوہ این سی سی. (لڑکے اور گرلز یونٹ)، این ایس ایس. اور روور اور رینجرز کی سرگرمیاں اضافی نصاب پروگراموں شامل ہیں۔یہاں اندرا گاندھی نیشنل اوپن یونی ورسٹی کا فاصلاتی مرکز بھی ہے۔
* بی۔اے
* بی۔ایس۔سی۔
* بی،کام
* بی۔ایڈ
* ایم۔اے۔(قدیم تاریخ)
* ایم۔اے۔(تاریخ)
* ایم۔اے۔(اردو)
* ایم۔اے۔(ہندی)
* ایم۔اے۔(انگریزی)
* ایم۔اے۔(سوشل سائنس)
* ایم کام
* ایم۔ایس۔سی(میتھ)
* ایم ایس۔سی(فیزکس)
ایم۔ایس۔سی(جولوزی) 

## قدیم طلبہ
* محمد حسنین
* حاجی محمد علیم اللہ
* شبیر احمد بالمیکی (سابق ممبر اسمبلی چردا ،بہرائچ)
* اکمل نذیر
* ندیم مننا (صدر ضلع پنچایت بہرائچ)
* خالد اقبال انجنئر پبلک ورک محکمہ اتر پردیش
* ریئس صدیقی بہرائچی
* ماسٹڑعبد الرحیم انصاری
* مزمل شاہ

*
تاج المآثر

**تاج المآثر** حسن نظامی نیشاپوری کی فارسی تصنیف ہے۔ اس میں 1191ء سے 1217ء یعنی سلطان شہاب الدین غوری سے شمس الدین التمش کے دورِ حکومت تک کے حالات قلمبند ہیں۔ یہ فنِ تاریخ پر پہلی کتاب جو فارسی زبان میں دہلی میں لکھی گئی۔اسلوبِ بیان بہت مرصع ہے۔ واقعات کی تحریر سے زیادہ زبان کی خوبی پر نظر رکھی گئی ہے۔اس کتاب میں عربی الفاظ کا استعمال بھی زیادہ ہے اور کثرت سے اشعار بھی نقل کیے گئے ہیں۔ مصنف نیشاپور میں پیدا ہوئے لیکن خراسان کے فتنہ و فساد ست تنگ آ کر سلطان شمس الدین التمش کے عہد میں ہندوستان وارد ہوئے۔ دہلی پہنچ کر قاضی القضاۃ شریف الملک سے ان کی ملاقات ہوئی اور انھیں کے مشورے پر انھوں نے یہ تاریخ مرتب کی۔

## حوالہ جات

زمرہ:سلطنت دہلی
زمرہ:قرون وسطی کا فارسی ادب
زمرہ:فارسی زبان میں کتابیں
زمرہ:ہندوستان سے متعلق تاریخی کتب
عالمی خوراک کونسل

**عالمی خوراک  کونسل** یا **اقوام متحدہ عالمی خوراک کونسل**  اقوام متحدہ کا خصوصی ادارہ تھا جو عالمی سطح پر غذائی اجناس کی پیداوار اور اس کی تقسیم، غذائی مسائل اور بھوک سے نمٹنے کے لیے تشکیل دیا گیا تھا۔ دسمبر 1974ء کو اقوام متحدہ جنرل اسمبلی کے ذریعے اس ادارہ کی تشکیل کی گئی۔ اس کونسل کا کام غذائی پیداوار، تغذیہ، غذائی تحفظ، غذائی تجارت، غذائی امداد اور دوسرے متعلقہ معاملات میں اقوام متحدہ کے اداروں کی پالیسیوں اورسرگرمیوں میں تال میل پیدا کرنا، ان سے پیدا ہونے والے مسائل پر غور کرنا اور ان کے حل کے لیے سفارشات تیار کرنا تھا۔ کونسل کے لیے 36 ممالک باری باری 1993ء تک منتخب کیے جاتے رہے لیکن بعد ازاں 1993ء میں جنرل اسمبلی کے فیصلے کے مطابق اقوام متحدہ کے علاحدہ ادارے کی حیثیت سے اس ادارے نے کام بند کر دیا اور اس کی سرگرمیان **ادارہ برائے خوراک و زراعت** اور عالمی خوراک پروگرام میں ضم کر دی گئیں۔

## مزید دیکھیے
* ادارہ برائے خوراک و زراعت

## حوالہ جات

زمرہ:1974ء میں قائم ہونے والی تنظیمیں
زمرہ:روم میں قائم تنظیمیں
زمرہ:سابقہ بین الاقوامی تنظیمیں
زمرہ:اقوام متحدہ کے نامکمل مضامین
زمرہ:بین الاقوامی ادارے کے نامکمل مضامین
زمرہ:اقوام متحدہ کی جنرل اسمبلی کے ذیلی ادارے
زمرہ:1993ء کی تحلیلات
زمرہ:سیاست غذائی
مسمط

**مسمط** عربی زبان کا لفظ ہے جس کے لغوی معنی ہیں "پروئی ہوئی چیز یا موتیوں کو لڑی میں پرونا"۔مگر اردو شاعری کی یہ کوئی ہیئت نہیں ہے بلکہ آٹھ مختلف ہیٔتوں کا مجموعہ ہے۔ وہ آٹھ ہیٔتیں ہیں مثلث ،مربع، مخمس ،مسدس، مسبع، مثمن، متسع، معشر۔ اگر نظم تین تین بندوں پر مشتمل ہو تو اسے مثلث، چار چار مصرعوں والی نظم کو مربع، پانچ پانچ مصرعوں کے بندوں پر مشتمل نظم کو مخمس اور چھ چھ مصرعوں والی نظم کو مسدس کہتے ہیں۔ سات سات، آٹھ آٹھ، نو نو اور دس دس مصرعوں کے بندوں پر مشتمل نظمیں بہت کم لکھی گئی ہیں۔

## مزید دیکھیے
* غزل
* نظم
* اردو شاعری
* اردو ادب

## حوالہ جات
ایلی اورام

**ایلزبتھ اوراميدو گرانلونڈ** (انگریزی:Elizabeth Avramidou Granlund) ہے۔ (پیدائش : 29 جولائی 1990ء)  جو اپنی فنی نام **ایلی اورام** (انگریزی:Elli Avram) سے جانی جاتی ہے۔ ایک یونانی سویڈش اداکارہ ہیں۔ اور اس وقت ممبئی بھارت میں مقیم ہیں۔ ایلی کی وجہ شہرت بالی وڈ کی فلم “ کس کس کو پیار کروں“ میں ان کا بلاک بسٹر کردار بنا۔ اورام بھارتی ٹیلی ویژن کے ریئالٹی شو بگ باس میں شمولیت کے بعد مرکز نگاہ بنی۔ عامر خان کے ساتھ ایلی نے کوئی جانے نا فلمی گانے ہر فن مولا میں خصوصی طور پر نظر آئیں۔

## ابتدائی زندگی
ایلی اورام 29 جولائی 1990 کو سویڈن کے شہر سٹاک ہوم میں پیدا ہوئیں۔ اور تیریسو کومُن ، سٹاک ہوم میں پلی بڑھی۔ ان کے یونانی والد جانس اورامیدس ایک موسیقار ہے جو اس وقت سویڈن کا رہائشی ہیں۔ ایلی کی سویڈش ماں ماریہ گرانلوڈ ایک معروف اداکارہ ہیں جنھوں نے انگمار برگمین کی آسکر ایوارڈ یافتہ مزاحیہ فلم فنی اینڈ الیگزینڈر میں کام کیا۔ اورام نے سٹاک ہوم کے شارتاؤ ہائی اسکول ست تعلیم حاصل کی اور یہیں سے اس نے سماجی معاشیات میں گریجوئیشن کی۔ اسے بچپن سے ہی گانے، رقص اور فیگر اسکیٹنگ میں گہری دل چسپی تھی۔ اس کی ماں اور خالہ سویڈن کے ایک علاقے سکئن میں تھیٹر چلاتی ہیں جہاں سے اس نے اداکاری کی تعلیم حاصل کی۔ اورام کو بچپن سے ہی بھارت سے بہت انس تھا۔ سٹاک ہوم کے ایک مقامی اخبار مٹ آئی کو انٹرویو دیتے ہوئے اس نے کہا “ میں جب صرف پانچ برس کی تھی تب سے مجھے ہندوستانی رقص اور رنگ برنگے ملبوسات مسحور کر دیتے تھے “۔ چونکہ ان کے والد ایک یونانی موسیقار ہیں ، انھیں پتا چلا کہ کچھ یونانی گانوں کا تعلق ہندوستانی دھنوں سے ہے۔ وہ اسٹاک ہوم کے ایک ویڈیو اسٹور پر جاتی تھی جو ہندی فلمیں فروخت کرتی تھی اور ایلی وہاں سے بالی وڈ فلمیں خریدتی تھی۔ وہ یوٹیوب پر ہندی فلمیں بھی دیکھتی تھیں۔

## فنی سفر
سترہ برس کی عمر میں اس نے سنڈبے برگ، سٹاک ہوم کے ایک گروپ “ پردیسی ڈانس گروپ “ میں شمولیت اختیار کر لی اور رقص کے جوہر دکھانے لگی۔ اس نے زیادہ تر رقص بالی وڈ کی فلموں کے لیے کیے۔ ایلی اورام نے سویڈن میں اداکاری کے کچھ پروجیکٹس کام کر چکی ہیں ، ان میں سب سے زیادہ نمایاں دسمبر 2008 کی کرائم ڈراما رومانوی فلم ، فرجوڈین فروکٹ ہے ، جس میں انھوں نے مرکزی کردار کی نوعمر گرل فرینڈ - سیلن کا کردار ادا کیا تھا۔ یہ فلم پرتشدد جرائم کے پس منظر کے خلاف بنائی گئی ہے جس میں وہ ایک لڑکے سے پیار کرتی ہیں جو ماضی میں مجرم تھا۔

2010 میں، ایلی اورام نے مس ​​یونان کے خوبصورتی مقابلے میں حصہ لیا۔ وہ سویڈش ٹی وی شو گومورون سویریج میں بھی نظر آئیں۔

## حوالہ جات

زمرہ:بقید حیات شخصیات
زمرہ:بگ باس کے شرکا
زمرہ:بھارت میں یورپی اداکارائیں
زمرہ:بھارتی فلمی اداکارائیں
زمرہ:ہندی سنیما کی اداکارائیں
زمرہ:بولی وڈ میں یورپی اداکارائیں
زمرہ:کنڑا سنیما کی اداکارائیں
زمرہ:سٹاکہوم کی اداکارائیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:بھارتی اداکار
زمرہ:سویڈش شخصیات
بھارت میں طلاق ثلاثہ

اسلام میں طلاق ثلاثہ جس کو طلاق بدعت اور طلاق مغلظہ کے نام سے بھی جانا جاتا ہے۔ بھارت کے مسلمان ، خصوصًا حنفی مسلک پر عمل کرنے والوں کے درمیان یہ طریقہ زیر عمل ہے جس کی رو سے ایک مرد اپنی زوجہ کو طلاق دینے کے لیے ایک ہی نشست میں تین بار لفظ طلاق کہتا ہے۔ یہ طریقۂ کار منہ سے بول کر، لکھ کر یا الیکٹرانک میڈیا سے حوالے بھی دیاجا سکتا تھا۔

اب بھارت میں طلاق ثلاثہ ایک منتازع صورت اختیار کر چکی ہے۔ اس عمل کی مخالفت کرنے والوں نے اس کے خلاف انصاف، سیکولرازم، انسانی حقوق و حقوق نسواں اور جنسی مساوات کی آواز بلند کی ہے۔ یہاں تک کہ یہ تنازع حکومت ہند کے ایوانوں میں بھی پہنچ گئی اور لوک سبھا میں اس پر ایک بل لایا گیا جس پر بحث بھی جاری ہے اور ساتھ بھارتی عدالت عظمیٰ میں بھی معاملہ چل رہا ہے۔ عدالت عظمی کا فیصلہ بھی یہی ہے کہ تین طلاق غیر قانونی اور غیر اسلامی بھی ہے، حالانکہ یہ تفصیل ہنوز در کار ہے کہ کیا عدالت ایسی صورت میں ایک طلاق کو نافذ تسلیم کرتی ہے یا اس رسم پوری طرح سے قانونًا خارج کرتی ہے۔ حکومت ہند لوک سبھا میں جو بل منظور کروا چکی ہے، اس کی رو سے تین طلاق قابل سزا جرم ہو گا اور ایسا کرنے والے مرد کو تین سال کی سزا ہوگی۔ یہ بل اگر راجیہ سبھا میں بھی پاس ہو جائے تو اس کے مستقل قانون بننے کی راہیں ہموار ہو سکتی ہیں۔
## طلاق ثلاثہ بل 2019ء

بھارت کے ایوان بالا راجیہ سبھا نے 30 جولائی 2019 کو طلاق ثلاثہ پر پابندی کا بل منظور کر لیا۔

## مزید دیکھیے
* سعدیہ دہلوی (ای میل کے ذریعے تین طلاق پانے والی پہلی بھارتی خاتون)

## حوالہ جات

زمرہ:اسلام میں طلاق
زمرہ:بھارت میں اسلام
زمرہ:ویکی ڈیٹا سے مختلف مختصر وضاحت
بھیم (ضد ابہام)

بھیم، مہا بھارت کا ایک کلیدی کردار ہے۔

**بھیم** کے حسب ذیل مدلولات بھی ہو سکتے ہیں:

## جانور
* بھیم (کیڑا)

## اشخاص
* بھیم اول، گیارہویں صدی میں گجرات کا ایک فرماں روا۔
* بھیم دوم، تیرہویں صدی میں گجرات کا ایک فرماں روا۔
* مہیکاوتی کا بھیم، تیرہویں صدی میں کونکن کا ایک فرماں روا۔
* بھیم چند، کہلور (جسے بلاسپور بھی کہا جاتا ہے) کا راجا (1665ء تا 1692ء)
* بھیم سنگھ رانا، نوابی ریاست گوہد کا 1717ء سے 1756ء تک فرماں رواں۔ 
* بھیم سنگھ دوم، نوابی ریاست کوٹہ، راجستھان کے آخری فرماں روا (1940ء تا  1947ء)
* بھیم راؤ رام جی امبیڈکر، بھارت میں دلت سیاست کے بانی

## مقامات
* بھیم جنم بھومی، ایک یادگار جو مئو ڈاکٹر امبیڈکر نگر، مدھیہ پردیش، بھارت میں ہے۔ 
* بھیم پبلک ہائی اسکول، نیپال کے ضلع دولاکھ کا قدیم ترین ہائی اسکول
* بھیما ندی، جنوبی ہند کی اہم ندی
* بھیما رتھ، تمل ناڈو میں مہا بلی پورم کے پنچ رتھ کامپلیکس کی ایک یادگار
* کورے گاؤں بھیم، ایک پنچایت گاؤ اور شماریاتی شہر جو مہاراشٹر، بھارت میں بھیما ندی پر واقع ہے۔
* بھیما کنڈ، بھوونیشور کا ایک ٹینک/ کنواں۔

## گاڑیاں
* بھیم ایس پی ایچ، ایک اپنی نوعیت کا پہلا ہوویٹزر جسے ڈینیل نے 1999ء میں تیار کیا ہے اور جسے بھارتی فوج میں شامل کرنے کی تجویز ہے۔
* بھیم کلاس ٹگ بوٹ، ایک تین کشتیوں پر مشتمل ٹگ بوٹ جو بھارتی بحریہ کے کام میں آ رہا ہے۔

## دیگر
* چھوٹا بھیم، بھارتی اینیمیٹڈ کارٹون شو

## مزید دیکھیے
* بھیم سنگھ (ضد ابہام)
* بھیم (یو پی آئی ایپ)، ایک بھارتی غیر نقدی ادائیگی کی پہل

زمرہ:ویکی ڈیٹا سے مختلف مختصر وضاحت
تختہ مشق

بائیں|تصغیر|300px
کہتے ہیں ایک خاندان میں چینی کا ایک قیمتی اور قدیمی گلدان ہوا کرتا تھا۔ ایک لا ابالی نوجوان نے بوڑھے جد سے اس کی اہمیت کے بارے پوچھا، جواب ملا کہ وہ نسلوں سے خاندان میں سب سے قیمتی ورثہ کی حثیت سے محفوظ چلا آرہا ہے اور خاندان کے ہر فرد اور نسل کا فرض ہے کہ اس کی حفاظت کرے۔ نوجواں نے کہا، اب اس کی حفاظت کا تردد ختم ہوا کیونکہ چینی کا وہ گلدان موجودہ نسل کے ہاتھ سے پھسل کر فرش پر گرا اور چکنا چور ہو گیا۔ بوڑھا بولا، حفاظت کا تردد ختم ہوا، ندامت کا دور کبھی ختم نہ ہوگا۔

## سرخی 2
اپنے وسیع تر مفہوم میں ہر وہ تحریر جو کسی شکل میں محفوظ کی گئی ہو کتاب کہلاتی ہے۔ گویا مٹی کی تختیاں، پیپرس کے رول اور ہڈیاں جن پر تحریر محفوظ ہے کتاب ہے؛ یہ چمڑے یا جھلی پر بھی ہو سکتی ہے اور کاغذ پر بھی۔ کتاب لکھے اور چھاپے گئے کاغذوں کے مجموعہ کو کہتے ہیں ، جن کی جلد بندی کی گئی ہواور انھیں محفوظ کرنے کے لیے جلد موجود ہو۔

### سرخی 3
اس قوم کو علم و حکمت کی کیا قدر جو مہنگا جوتا خریدنے میں فخر اور سستی کتاب لینے میں دقت محسوس کرے۔ایسا کیوں نہ سمجھا جائے کہ اس قوم کو کتابوں سے زیادہ جوتوں کی ضرورت ہے۔

#### سرخی 4
شاعری، گلوکاری اور اداکاری کی طرح عشق کرنا بھی فنون لطیفہ میں سے ہے۔ دنیا میں تین قسم کے عاشق ہیں: ایک وہ جو خود کو عاشق کہتے ہیں، دوسرے وہ جنھیں لوگ عاشق کہتے ہیں اور تیسرے وہ جو عاشق ہوتے ہیں۔ میرا دوست "ف" کہتا ہے عاشق دراصل "آ شک" ہے کہ وہ اتنا محبوب سے پیار نہیں کرتا جتنا شک کرتا ہے۔ ہمارے ہاں جتنے بھی اچھے عاشق ملتے ہیں وہ کتابوں میں ہیں یا قبرستانوں میں۔

##### سرخی 5
کامیاب عاشق وہ ہوتا ہے جو عشق میں ناکام ہو، کیونکہ جو کامیاب ہو جائے وہ عاشق نہیں خاوند کہلاتا ہے۔ شادی سے پہلے وہ بڑھ کر محبوبہ کا ہاتھ پکڑتا ہے اپنی محبّت کے لیے۔ جب کہ شادی کے بعد وہ بڑھ کر بیوی کا ہاتھ پکڑتا ہے اپنے بچاؤ کے لیے۔ کہتے ہیں عاشق خوبصورت نہیں ہوتے، اس کی ایک وجہ تو یہ ہے کہ جو خوبصورت ہوتے ہیں وہ عاشق نہیں ہوتے، لوگ ان پر عاشق ہوتے ہیں۔ عاشق، شاعر اور پاگل ان تینوں پر اعتبار نہیں کرنا چاہیے، کیونکہ یہ خود کسی پر اعتبار نہیں کرتے۔ اس دنیا میں جس شخص کی بدولت عاشق کی تھوڑی بہت عزت ہے وہ رقیب ہے جب رقیب نہیں رہتا تو اچھے خاصے عاشق اور محبوب میاں بیوی بن جاتے ہیں۔

## سرخی 2
میرا دوست "ف" ایک ہی نظر میں عاشق ہوجاتا ہے۔ کہتا ہے میرے ساتھ کوئی دوشیزہ مخلص نہیں نکلی، جو مخلص نکلی وہ دوشیزہ نہیں نکلی۔ اس کی کلاس میں تیس لڑکیاں تھیں، ان میں سے ایک لڑکی اس لیے ناراض رہتی کہ وہ اسے توجہ نہ دیتا اور باقی انتیس اس لیے کہ وہ توجہ دیتا۔

## مزید دیکھیے
* ویکیپیڈیا:تختہ مشق
* ویکیپیڈیا:اسلوب نامہ

## حوالہ جات

## بیرونی روابط
* اردو ویکیپیڈیا
* ویکیپیڈیا ڈاٹ آرگ

زمرہ:ویکیپیڈیا
زمرہ:اردو ویکیپیڈیا
ضلع کچھ

**ضلع کچھ**  بھارت کا ایک ضلع جو ریاست گجرات میں واقع ہے۔

## تفصیلات
ضلع کچھ کی مجموعی آبادی 2,092,371 افراد پر مشتمل ہے۔
## مزید دیکھیے
* بھارت
* بھارت کے شہروں کی فہرست

## حوالہ جات


زمرہ:بھارت کے اضلاع
زمرہ:گجرات کے اضلاع
زمرہ:صحرائے تھر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ہندستان کی نوابی ریاستیں
زمرہ:گجرات (بھارت) کے خطے
شرک (دنبہ)

**شرک** ( پیدائش 27 نومبر 1994– موت 6 جون 2011) مرینوس نسل کے ایک دنبے کا نام تھا جو اُون اتروانے کے عمل سے ڈر کر بھاگ گیا تھا اور چھ سال تک پہاڑوں میں چھپا رہا۔ اس دوران میں اس کے جسم پر اونی بال اس قدر بڑھ گئے تھے کہ اسے عالمی شہرت حاصل ہو گئی ، پکڑے جانے کے بعد اس کی اون اتارنے کے عمل کو نیوزی لینڈ کے ٹیلی ویژن پر براہ راست دکھایا گیا تھا۔ اور 27 کیلوگرم سے زائد اون اس سے حاصل ہوئی تھی۔

شرِک نیوزی لینڈ میں قومی اہمیت اختیار کر گیا اور مئی 2004 کو اس کی دسویں سالگرہ کے موقع پر اسے نیوزی لینڈ کی پارلیمان لے جایا گیا جہاں اس وقت کی وزیر اعظم ہیلن کلارک کے سامنے پیش کیا گیا۔

## حوالہ جات

زمرہ:1994ء کی حیوانی پیدائشیں
زمرہ:2011ء کی حیوانی اموات
زمرہ:نیوزی لینڈی ثقافت